

**Előterjesztés**

**zártkerti ingatlanok rekreációs célú értékesítésre történő kijelöléséről**

**Tisztelt Közgyűlés!**

Eger Megyei Jogú Város Önkormányzata tulajdonában lévő területekre több esetben érkezik a földhasználók részéről kérelem az ingatlanok megvásárlása iránt. A területértékesítésekkel kapcsolatban az önkormányzat azt az elvet követi, hogy azon területeket, melyek önkormányzati célra nem hasznosíthatók, tömbösítési elképzelésekkel az értékesítés nem ellentétes és a bérlő részéről kérelem érkezik, azok vonatkozásában megindul az értékesítési eljárás.

A Vagyongazdálkodási Iroda mezőgazdasági ügyintézői valamennyi érintett szakiroda állásfoglalásának birtokában az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendeletben (továbbiakban: Vagyonrendelet) meghatározottak szerint járnak el az alábbiak szerint.

Amennyiben valamennyi szakiroda állásfoglalásában hozzájárul az értékesítéshez, úgy az érintett ingatlanra a forgalmi érték meghatározása érdekében ingatlanforgalmi értékbecslés készül, melynek költségét a kérelmező viseli.

A forgalmi érték függvényében a Vagyonrendelet 6. § (1) bekezdése alapján döntési javaslat készül az ingatlan értékesítéséről.

*„6. § (1) Az Önkormányzat tulajdonát képező mezőgazdasági hasznosítású ingatlanok cseréjéről, elidegenítéséről, vásárlásáról és használatba adásáról, valamint annak módjáról, versenyeztetési eljárás esetén a kiírás feltételeiről*

*a) nettó 1 millió Ft összeghatárt el nem érő értékű ingatlan esetén a Polgármester,*

*b) nettó 1 millió Ft összeghatárt elérő értékű ingatlan esetén a Pénzügyi-, Gazdálkodási és Ügyrendi Bizottság dönt.”*

A mezőgazdasági ingatlanértékesítésből befolyt összeget a jövőbeli külterületi beruházási, fejlesztési, hasznosítási elképzelések megvalósítására kell fordítani.

Az előterjesztésben a 2013. évi CXXII. törvény a mező- és erdőgazdálkodási földek forgalmáról (a továbbiakban: *Földtörvény*) hatálya alá tartozó termőföldekről van szó, a kérelmezők nem regisztrált földművesek. Ilyen esetekben a *Földtörvény* az alábbi lehetőséget biztosítja, melyhez szükséges az ingatlanok Eger Megyei Jogú Város Önkormányzatának Közgyűlése általi kijelölése:

A Földtörvény 5. § 22a. pontja alapján:

***„rekreációs célú földszerzés:****a földművesnek nem minősülő belföldi természetes személy vagy tagállami állampolgár által a települési önkormányzat, tulajdonában álló és* ***határozattal ilyen célú megszerzésre kijelölt****, legfeljebb 1 hektár területnagyságú föld megszerzése abból a célból, hogy a szerző fél a földet a saját, valamint az együttélő családtagjai szükségleteit meg nem haladó mértékben használja és szedje annak hasznait;”*

Jelenleg az alábbi ingatlanok érintettek ilyen kérelemmel:

|  |  |  |  |
| --- | --- | --- | --- |
| ***hrsz.*** | ***művelési ág*** | ***m²*** | ***megjegyzés*** |
| 25626 | kert 5 | 668 |  |
| 25629 | kert 5 | 688 |  |
| 26881 | kert 5 | 1037 |  |
| 26958 | kert 4 | 1272 |  |
| 26972 | szőlő 5 | 536 |  |
| 26973 | kert 5 | 252 |  |
| 26997 | kert 5 | 845 |  |
| 27331 | kert 5 | 646 |  |
| 27332 | kert 5 | 552 |  |
| 27333 | kert 5 | 459 |  |
| 27334 | kert 5 | 437 |  |
| 27335 | kert 5 | 782 |  |
| 27336 | kert 5 | 494 |  |
| 22567/1 | rét 4 | 610 | 5909 m²-ből 610 m² területrész a 22567/2 mellett |
| 22567/2 | kert 4 | 718 |  |
| 26959/17 | erdő 4 | 728 | 3303 m²-ből a 26972, és 26973 mögötti 728 m² művelt rész |
| 26959/23 | kert 5 | 809 |  |
| 27339 | kert 5 | 1328 |  |

**Kérem a Tisztelt Közgyűlést, hogy hozza meg döntését az ingatlanok rekreációs célú értékesítésre történő kijelöléséről.**

Eger, 2025. január 07.

**Vágner Ákos**

Polgármester

**Határozati javaslat:**

**Eger Megyei Jogú Város Önkormányzatának Közgyűlése dönt az alábbi ingatlanok rekreációs célra történő kijelöléséről a mező- és erdőgazdálkodási földek forgalmáról szóló 2013. évi CXXII. törvény 5. § 22a. pontjában meghatározott rekreációs célú termőföldértékesítés céljából, azzal a feltétellel, hogy valamennyi ingatlanértékesítés abban az esetben valósulhat meg, amennyiben ahhoz a Városüzemeltetési Iroda és a Főépítészi Csoport állásfoglalásában hozzájárul, a jövőbeli külterületi beruházási, fejlesztési, hasznosítási elképzeléseket nem sérti és a forgalmi érték függvényében az önkormányzat vagyonáról és a vagyongazdálkodásról szóló 33/2022.(XI.25.) önkormányzati rendelet 6. § (1) bekezdésében meghatározott döntéshozó hozzájárulását adja.**

|  |  |  |  |
| --- | --- | --- | --- |
| ***hrsz.*** | ***művelési ág*** | ***m²*** | ***megjegyzés*** |
| 25626 | kert 5 | 668 |  |
| 25629 | kert 5 | 688 |  |
| 26881 | kert 5 | 1037 |  |
| 26958 | kert 4 | 1272 |  |
| 26972 | szőlő 5 | 536 |  |
| 26973 | kert 5 | 252 |  |
| 26997 | kert 5 | 845 |  |
| 27331 | kert 5 | 646 |  |
| 27332 | kert 5 | 552 |  |
| 27333 | kert 5 | 459 |  |
| 27334 | kert 5 | 437 |  |
| 27335 | kert 5 | 782 |  |
| 27336 | kert 5 | 494 |  |
| 22567/1 | rét 4 | 610 | 5909 m²-ből 610 m² területrész a 22567/2 mellett |
| 22567/2 | kert 4 | 718 |  |
| 26959/17 | erdő 4 | 728 | 3303 m²-ből a 26972, és 26973 mögötti 728 m² művelt rész |
| 26959/23 | kert 5 | 809 |  |
| 27339 | kert 5 | 1328 |  |

**Felelős: Dr. Barta Viktor Jegyző megbízásából:**

**Ajkay Beáta Vagyongazdálkodási Iroda vezetője**

**Határidő: 2025. június 30.**